b'\n_START_ARTICLE_\nTur\xc3\xb3 de la Gl\xc3\xb2ria (Lviv)\n_START_PARAGRAPH_\nEl Tur\xc3\xb3 de la Gl\xc3\xb2ria, (en rus: \xd0\xa5\xd0\xbe\xd0\xbb\xd0\xbc \xd0\xa1\xd0\xbb\xd0\xb0\xd0\xb2\xd1\x8b, en ucra\xc3\xafn\xc3\xa8s: \xd0\x9f\xd0\xb0\xd0\xb3\xd0\xbe\xd1\x80\xd0\xb1 \xd0\xa1\xd0\xbb\xd0\xb0\xd0\xb2\xd0\xb8) \xc3\xa9s un monument i cementiri militar a Lviv, Ucra\xc3\xafna. \xc3\x89s a prop del cementiri Litxakovski i el parc Litxakovski. El Tur\xc3\xb3 de la Gl\xc3\xb2ria acull les tombes d\'aquells qui van lluitar per R\xc3\xbassia durant la Primera Guerra Mundial i d\'aquells que van lluitar per la Uni\xc3\xb3 Sovi\xc3\xa8tica durant la "Gran Guerra Patri\xc3\xb2tica" (Segona Guerra Mundial). El cementiri s\'est\xc3\xa9n en una \xc3\xa0rea total de 0,76 ha. Des de 1984 \xc3\xa9s una obra de l\'art i la jardineria i des de 2002, \xc3\xa9s Monument Nacional d\'Ucra\xc3\xafna.\n_START_SECTION_\nHist\xc3\xb2ria\n_START_PARAGRAPH_\nEl lloc va ser inaugurat per Ievlogui (Gueorguievski), arquebisbe de Vol\xc3\xadnia el 1915, quan aqu\xc3\xad van ser enterrats prop de 5.000 dels combatents russos ortodoxs (hi ha una parcel\xc2\xb7la reservada per als soldats musulmans. A l\'abril del 1915 prop 15.000 habitants de Lviv van participar en la process\xc3\xb3 i la preg\xc3\xa0ria en mem\xc3\xb2ria dels combatienses russos._NEWLINE_En els anys 1920 el consell municipal de Lviv, que en aquells dies formava part de Pol\xc3\xb2nia, orden\xc3\xa0 canviar l\'empla\xc3\xa7ament del cementiri i el 1938, destruir el monument._NEWLINE_El 1945 arquitectes de Lviv com A. Natalchenko, G. Shvetsko-Vinetsky i I. Persikov desenvoluparen el projecte del nou pante\xc3\xb3.'